Studio Flow Yoga

Balancér energierne – En Kundalini Yoga workshop
2026-03-01 14:00 - 17:00 UTC | Gotved Instituttet, Vodroffsvej 51, Frederiksberg, 2000
Den 20. marts kan vi opleve forårsjævndøgn. Forårsjævndøgn repræsenterer en balance hvor dag og nat er næsten lige lange overalt på Jorden. Foråret kommer til den nordlige halvkugle og efteråret indtager den sydlige. Det er en perfekt balance, som vi har været en del af i millioner af år.
Naturen har sin helt egen balance, men nogle gange kan vi som mennesker, i vores hektiske daglige liv, blive slået lidt ud af kurs, miste balancen og snuble. Det prøver vi at rette lidt op på i denne workshop, ved at dykke ned i Kundalini yogaens fantastiske kriya´er for nervesystemet, åndedrættet og tilhørende sublime meditationer.
Vi stimulerer nervesystemet fra en tilstand af stress til en tilstand af genopretning, gennem harmonisering af kroppens indre, energimæssige og følelsesmæssige tilstande, hvilket gør det muligt for dig at bevæge dig fra følelser af udmattelse eller rastløshed til en tilstand af balance og vitalitet.
Sted: Gotved Instituttet, Vodroffsvej 51, Frederiksberg
Ny Sal
Dato: 1. marts 2026
Tid: 14.00 – 17.00
Pris: kr. 500,-
Der serveres the og lidt lækkert
Du kan bestille billet her
